દર વર્ષે શાસકો દ્વારા ફૂલગુલાબી બજેટ રજૂ કરીને નાગરિકોને વિભિન્ન પ્રોજેકટના હથેળીમાં ચાંદ બતાવાય છે. આકર્ષક સૂત્રો સાથેનું ‘કલરફૂલ’ બજેટ જે તે નાણાકીય વર્ષના અંતે નાણાંના અભાવે નાગરિકોને ઠેંગો બતાવે છે. પ્રોપર્ટી ટેક્સની બાકી નીકળતી કરોડો રૂપિયાની વસૂલાત તંત્ર ગંભીરતાથી કરતું નથી. ટેક્સ રિબેટ યોજનાની મુદત વારંવાર વધારો કરવા છતાં કરચોરો ટેક્સ ભરવા આગળ આવતા નથી, કેમ કે કરચોરો પર સત્તાવાળાઓની કોઇ ધાક રહી નથી.